pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ แต่งตั้ง กก.ตรวจสอบการดำเนินการตามกฎหมายว่าด้วยการอภัยโทษแล้ว แนะพิจารณา กลั่นกรองหลักเกณฑ์ กระบวนการอย่างรอบคอบ รัดกุม โปร่งใส และถูกต้องเป็นธรรม
วันศุกร์ที่ 17 ธันวาคม 2564
โฆษกรัฐบาลเผย นายกฯ แต่งตั้ง กก.ตรวจสอบการดําเนินการตามกฎหมายว่าด้วยการอภัยโทษแล้ว   แนะพิจารณา กลั่นกรองหลักเกณฑ์ กระบวนการอย่างรอบคอบ รัดกุม โปร่งใส และถูกต้องเป็นธรรม
โฆษกรัฐบาลเผย นายกฯ แต่งตั้ง กก.ตรวจสอบการดําเนินการตามกฎหมายว่าด้วยการอภัยโทษแล้ว   แนะพิจารณา กลั่นกรองหลักเกณฑ์ กระบวนการอย่างรอบคอบ รัดกุม โปร่งใส และถูกต้องเป็นธรรม
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ลงนามคําสั่งสํานักนายกรัฐมนตรี ที่ 337/2564 แต่งตั้งคณะกรรมการตรวจสอบการดําเนินการตามกฎหมายว่าด้วยการอภัยโทษ สั่ง ณ วันที่ 16 ธันวาคม 2564
นายกรัฐมนตรีจึงมีคําสั่ง ให้มีคณะกรรมการตรวจสอบการดําเนินการตามกฎหมายว่าด้วยการอภัยโทษ ซึ่งในที่นี้คือพระราชกฤษฎีกาอภัยโทษในโอกาสวันคล้ายวันพระบรมราชสมภพของพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ พ.ศ. 2564 และกฎหมายอื่นที่เกี่ยวข้องประกอบด้วยผู้แทนหน่วยงานที่รักษาการตามพระราชกฤษฎีกาดังกล่าวและผู้ทรงคุณวุฒิภายนอก ดังนี้ (1) นายเข็มชัย ชุติวงศ์ อดีตอัยการสูงสุดและประธานกรรมการปฏิรูปประเทศด้านกระบวนการยุติธรรม เป็นประธานกรรมการ (2) นายจีระพัฒน์ พันธุ์ทวี เลขาธิการสํานักงานศาลยุติธรรม กรรมการ (3) นายธีระพงษ์วงศ์ศิวะวิลาส ที่ปรึกษานายกรัฐมนตรีฝ่ายข้าราชการประจํา กรรมการ (4) นายปกรณ์ นิลประพันธ์ เลขาธิการคณะกรรมการกฤษฎีกา กรรมการ (5) พลเอก ประชาพัฒน์ วัจนะรัตน์ เจ้ากรมพระธรรมนูญ กรรมการ (6) นายชยาวุธ จันทร รองปลัดกระทรวงมหาดไทย กรรมการ (7) นายวิทยา สุริยะวงค์ อดีตอธิบดีกรมราชทัณฑ์ และอดีตรองปลัดกระทรวงยุติธรรม กรรมการ และ (8) นางพงษ์สวาท กายอรุณสุทธิ์ รักษาการในตําแหน่งผู้อํานวยการสํานักงาน ป.ย.ป. กรรมการ และเลขานุการ
ทั้งนี้ ให้คณะกรรมการ ดังกล่าว มีอํานาจในการตรวจสอบข้อเท็จจริง ความเป็นมาและการดําเนินการเกี่ยวกับการกําหนดหลักเกณฑ์ ระเบียบปฏิบัติในการขอรับพระราชทานอภัยโทษและการกําหนดชั้นนักโทษของกรมราชทัณท์ เพื่อป้องกันมิให้นักโทษเสียสิทธิประโยชน์ที่ควรได้รับตามกฎหมายและอาจแต่งตั้งคณะอนุกรรมการ หรือผู้ช่วยเลขานุการ เพื่อดําเนินการเฉพาะเรื่องตามที่คณะกรรมการมอบหมาย โดยให้หน่วยงานของรัฐและเจ้าหน้าที่ของรัฐที่เกี่ยวข้อง ให้ความร่วมมือแก่คณะกรรมการในการชี้แจงข้อมูล ส่งเอกสาร ตลอดจนการดําเนินการอื่น ๆ ตามที่คณะกรรมการกําหนด ทั้งนี้ ประธานกรรมการรายงานผลการตรวจสอบ พร้อมกับข้อเสนอแนะ หรือแนวทางการแก้ปัญหาที่จะเป็นประโยชน์แก่ประเทศชาติต่อนายกรัฐนตรี ภายใน 30 วัน นับตั้งแต่วันที่มีคําสั่งฉบับนี้
โฆษกประจําสํานักนายกรัฐมนตรี ยังกล่าวว่า นายกรัฐมนตรีได้ให้แนวทางการทํางาน โดยให้แก่คณะกรรมการ ฯ พิจารณา กลั่นกรองและตรวจสอบหลักเกณฑ์และกระบวนการในชั้นของกรมราชทัณท์ และหน่วยงานที่เกี่ยวข้อง อย่างรอบคอบ รัดกุม โปร่งใส และถูกต้องเป็นธรรม รวมทั้งให้มีข้อเสนอแนะมาตรการในการดําเนินการต่อไปในอนาคตเพื่อให้การขอพระราชทานอภัยโทษบังเกิดประโยชน์ต่อผู้ต้องโทษและสังคมโดยส่วนรวมอย่างแท้จริง ทั้งสนองพระมหากรุณาธิคุณในพระบาทสมเด็จพระเจ้าอยู่หัวที่ทรงบําเพ็ญอภัยทานในวาระและโอกาสพิเศษด้วย
------------------
รัฐบาลไทย-ข่าวทำเนียบรัฐบาล-‘เฉลิมชัย’ มอบ ‘เลขาฯ ธนา’ พบปะกลุ่มเครือข่ายหนี้สินชาวนา แจงความคืบหน้าข้อเรียกร้อง
วันอังคารที่ 15 กุมภาพันธ์ 2565
‘เฉลิมชัย’ มอบ ‘เลขาฯ ธนา’ พบปะกลุ่มเครือข่ายหนี้สินชาวนา แจงความคืบหน้าข้อเรียกร้อง
‘เฉลิมชัย’ มอบ ‘เลขาฯ ธนา’ พบปะกลุ่มเครือข่ายหนี้สินชาวนา แจงความคืบหน้าข้อเรียกร้อง ยันกระทรวงเกษตรฯ ยุคใหม่ไม่ทิ้งปัญหาเกษตรกร ด้านกลุ่มเครือข่ายฯ พอใจการทํางาน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบหมายให้นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์พบปะกลุ่มเครือข่ายหนี้สินชาวนาแห่งประเทศไทย (คนท.)นําโดยนางปิ่นแก้ว แก้วสุกแท้ ณ บริเวณหน้ากระทรวงเกษตรและสหกรณ์ ถนนราชดําเนิน ซึ่งขอทราบความคืบหน้าการแก้ไขปัญหาต่างๆ โดยเลขานุการ รมว.กษ. ได้ชี้แจงความคืบหน้าให้กลุ่มเกษตรกร ทราบ 2 กรณี ดังนี้ 1. กรณีข้อเรียกร้องของกลุ่มที่ได้ยื่นหนังสือเมื่อวันที่ 14 ก.พ. 65 กระทรวงเกษตรและสหกรณ์ได้นําเรื่องดังกล่าวส่งให้กองทุนฟื้นฟูและพัฒนาเกษตรกร (กฟก.) เพื่อนําเข้าที่ประชุมเรียบร้อยแล้ว 2. โครงการปรับโครงสร้างหนี้ของเกษตรกรสมาชิก กรณีเป็นหนี้กับ 4 ธนาคารของรัฐ ได้แก่ ธนาคารเพื่อการเกษตรและสหกรณ์การเกษตร (ธ.ก.ส.) ธนาคารออมสิน ธนาคารอาคารสงเคราะห์ และธนาคารพัฒนาวิสาหกิจขนาดกลางและขนาดย่อมแห่งประเทศไทย (SME BANK) โดยกระทรวงเกษตรและสหกรณ์ได้นําเสนอโครงการดังกล่าวเรียบร้อยแล้ว และกระทรวงการคลังได้พิจารณาและมีข้อสังเกต 5 ข้อ ซึ่งกระทรวงเกษตรฯ ได้มีการจัดประชุมหารือร่วมกันระหว่าง ผู้บริหารกระทรวงเกษตรฯ ที่เป็นคณะกรรมการ ธ.ก.ส. กระทรวงการคลัง และ กฟก. ซึ่งได้สรุปผลการหารือดังกล่าว และส่งให้กระทรวงเกษตรฯ ทราบและพิจารณาอีกครั้งนั้น ขณะนี้เรื่องดังกล่าวอยู่ที่สํานักกฎหมาย สํานักงานปลัดกระทรวงเกษตรและสหกรณ์ กําลังดําเนินการตรวจสอบความถูกต้องเอกสาร และได้สั่งการให้พิจารณาเรื่องนี้ให้แล้วเสร็จโดยเร่งด่วน และส่งไปที่คณะกรมการกองทุนฟื้นฟูและพัฒนาเกษตรกร (กฟก.)ภายในศุกร์ที่ 18 ก.พ. 65 เพื่อแจ้งผลการพิจารณาให้ กฟก.ดําเนินการต่อไป
“ดร.เฉลิมชัย ศรีอ่อน รมว.เกษตรฯ มีความห่วงใยพี่น้องเกษตรกร และได้กําชับหน่วยงานที่เกี่ยวข้องให้ช่วยกันแก้ไขปัญหาความเดือดร้อนของพี่น้องเกษตรกรอย่างรวดเร็ว และเร่งด่วน จนสามารถทําให้ปัญหาต่างๆ ที่ต่อสู้กันมาหลายปีจบในยุคนี้ได้ เช่นเขื่อนราษีไศล และเขื่อนหัวนา เป็นต้น ซึ่งเป็นนโยบายของรมว.เกษตรฯ ที่เน้นย้ําว่ากระทรวงเกษตรฯ ยุคใหม่เน้นการทํางานอย่างจริงใจ รวดเร็ว ม่ทอดทิ้งปัญหาของเกษตรกร และขอยืนยันว่าปัญหาของเกษตรกรจะต้องจบในรัฐบาลยุคนี้” เลขานุการ รมว.เกษตรฯ กล่าว
ทั้งนี้ กลุ่มเกษตรกรมีความพอใจในการดําเนินการของกระทรวงเกษตรและสหกรณ์และแยกย้ายกลับพื้นที่ชุมนุม
รัฐบาลไทย-ข่าวทำเนียบรัฐบาล-นายกฯ ชื่นชมความสำเร็จของนักกีฬาพาราลิมปิก คว้าอีก 3 เหรียญ 2 ทองจากวีลเเชร์เรซซิ่ง และ 1 เงิน จากบอคเซีย
วันพุธที่ 1 กันยายน 2564
นายกฯ ชื่นชมความสําเร็จของนักกีฬาพาราลิมปิก คว้าอีก 3 เหรียญ 2 ทองจากวีลเเชร์เรซซิ่ง และ 1 เงิน จากบอคเซีย
นายกฯ ชื่นชมความสําเร็จของนักกีฬาพาราลิมปิก คว้าอีก 3 เหรียญ 2 ทองจากวีลเเชร์เรซซิ่ง และ 1 เงิน จากบอคเซีย
วันนี้ (1 กันยายน 2564) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแสดงความยินดีกับวัชรพล วงษา เจ้าของเหรียญเงินกีฬาบอคเซีย ประเภทบุคคล BC2 เป็นเหรียญที่สองให้กับทัพนักกีฬาบอคเซียพาราลิมปิก และยินดีกับสองนักกีฬาวีลเเชร์เรซซิ่ง คว้ามาได้อีก 2 เหรียญทอง จาก อธิวัฒน์ เเพงเหนือ จากประเภท 100 เมตร ชาย T54 เเละ พงศกร เเปยอ จากประเภท 100 เมตร ชาย T53 นับเป็นเหรียญที่ 6 และ 7 สําหรับทีมวีลแชร์เรซซิ่ง ตลอดจน นายกรัฐมนตรีได้ขอบคุณ ความมุ่งมั่นเพื่อสร้างผลงานที่ดีที่สุดของพิเชษฐ์ กรุงเกตุ นักกีฬาวีลเเชร์เรซซิ่ง ที่ถึงแม้จะไม่ได้เหรียญ แต่เป็นอีกความภูมิใจของชาวไทย นายกรัฐมนตรี ภูมิใจกับนักกีฬาทุกคนที่มีส่วนสร้างชื่อเสียงให้ประเทศไทย และคนไทย และเป็นอีกวันที่มีเสียงเพลงชาติไทยในสนามกีฬาพาราลิมปิก
โฆษกประจําสํานักนายกรัฐมนตรี ชื่มชมนักกีฬาเจ้าของเหรียญรางวัลทั้งหมด 12 เหรียญในขณะนี้ของไทย เเละขอส่งกําลังใจให้นักกีฬาที่ต้องลงสู้ศึกในวันต่อๆ ไป ให้ทําผลงานให้ดีที่สุด ประชาชนชาวไทยเป็นกําลังใจให้
รัฐบาลไทย-ข่าวทำเนียบรัฐบาล-รัฐบาลจัดงาน New Year Grand Sale 2022 ลดราคาช่วยประชาชน
วันอังคารที่ 28 ธันวาคม 2564
รัฐบาลจัดงาน New Year Grand Sale 2022 ลดราคาช่วยประชาชน
วันอาทิตย์ที่ 26 ธันวาคม 2564
รัฐบาลจัดงาน New Year Grand Sale 2022 ลดราคาช่วยประชาชน
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลจัดงาน พาณิชย์ลดราคา! ช่วยประชาชน New Year Grand Sale 2022 เป็นของขวัญส่งท้ายปีให้ประชาชน ประกอบด้วย กลุ่มสินค้าที่ต้องใช้ในชีวิตประจําวัน เช่น อาหาร เครื่องดื่ม ของใช้ในบ้าน เครื่องครัว เครื่องใช้ไฟฟ้า ยานยนต์ กลุ่มบริการ เช่น บริการทางการแพทย์ ที่พัก ร้านอาหาร ธนาคาร ปั๊มน้ํามัน อินเทอร์เน็ต และกลุ่มแพลตฟอร์ม ซึ่งแบ่งเป็นแพลตฟอร์มร้านอาหาร สินค้า และการขนส่ง ผ่านผู้ผลิต ผู้จําหน่าย และผู้ให้บริการกว่า 32,000 สาขาทั่วประเทศ ลดสูงสุดร้อยละ 86 ตั้งแต่บัดนี้ – 31 ม.ค.2565 นอกจากเป็นการลดภาระค่าครองชีพให้ประชาชน ยังเป็นการเพิ่มยอดขายให้แก่ภาคเอกชนซึ่งคาดว่าจะสร้างรายได้หมุนเวียนในระบบเศรษฐกิจได้มากกว่า 7,000 ล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“วราวุธ” เร่งรัด คทช. จังหวัด เสนอขออนุญาตการใช้ที่ดิน เพื่อส่งมอบให้ประชาชนได้ทั้ง 3.9 ล้านไร่ ภายในสิ้นปี 2564
วันจันทร์ที่ 2 สิงหาคม 2564
“วราวุธ” เร่งรัด คทช. จังหวัด เสนอขออนุญาตการใช้ที่ดิน เพื่อส่งมอบให้ประชาชนได้ทั้ง 3.9 ล้านไร่ ภายในสิ้นปี 2564
“วราวุธ” เร่งรัด คทช. จังหวัด เสนอขออนุญาตการใช้ที่ดิน เพื่อส่งมอบให้ประชาชนได้ทั้ง 3.9 ล้านไร่ ภายในสิ้นปี 2564
“วราวุธ” เร่งรัด คทช. จังหวัด เสนอขออนุญาตการใช้ที่ดิน เพื่อส่งมอบให้ประชาชนได้ทั้ง 3.9 ล้านไร่ ภายในสิ้นปี 2564
วันนี้ (2 สิงหาคม 2564) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมคณะอนุกรรมการจัดหาที่ดิน ครั้งที่ 1/2564 ผ่านระบบการประชุมทางไกล Video Conference พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) และหน่วยงานที่เกี่ยวข้องจาก กระทรวงมหาดไทย กระทรวงพัฒนาสังคมและความมั่นคงของมนุษย์ กระทรวงกลาโหม กระทรวงเกษตรและสหกรณ์ สํานักงานทรัพยากรน้ําแห่งชาติ และกรมธนารักษ์ โดยมีกรมป่าไม้ เป็นฝ่ายเลขานุการ
โดยในที่ประชุม นายวราวุธ ศิลปอาชา ได้ขอความร่วมมือจากกระทรวงมหาดไทย ในการเร่งรัดให้ผู้ว่าราชการจังหวัดทุกจังหวัด เร่งดําเนินการขออนุญาตการใช้ประโยชน์ที่ดิน โดยเฉพาะพื้นที่เป้าหมายที่เป็นป่าสงวนแห่งชาติ เพื่อให้สามารถส่งมอบพื้นที่ให้กับประชาชนได้ครบทั้ง 3.9 ล้านไร่ ใน 76 จังหวัด ได้ทันภายในสิ้นปี 2564 นี้ เพื่อให้ราษฎรได้มีที่ดินทํากินหลังช่วงภาวะวิกฤติโควิด-19 และเป็นการเร่งแก้ไขปัญหาความเดือนร้อนให้กับพี่น้องประชาชนต่อไป
สําหรับผลการประชุม ที่ประชุมได้มีมติรับทราบผลการดําเนินงานของคณะอนุกรรมการจัดหาที่ดิน ภายใต้คณะกรรมการนโยบายที่ดินแห่งชาติ ที่ได้มีการกําหนดพื้นที่เป้าหมายการจัดที่ดินทํากินให้ชุมชนระหว่างปี พ.ศ. 2558-2564 รวมทั้งสิ้นจํานวน 1,353 พื้นที่ 70 จังหวัด เนื้อที่รวม 4.1 ล้านไร่ ประกอบด้วย 7 พื้นที่เป้าหมาย ได้แก่ พื้นที่ป่าสงวนแห่งชาติ พื้นที่ป่าตาม พ.ร.บ. ป่าไม้ 2484 พื้นที่ป่าชายเลน พื้นที่ในเขตปฏิรูปที่ดิน พื้นที่สาธารณประโยชน์ พื้นที่ราชพัสดุ และพื้นที่นิคมสร้างตนเอง โดยได้มีการอนุญาตพื้นที่ป่าสงวนแห่งชาติเพื่อดําเนินการจัดที่ดินทํากินให้กับชุมชนไปแล้วจํานวน 2.3 ล้านไร่ จากพื้นที่เป้าหมาย 3.9 ล้านไร่ พร้อมทั้งรับทราบความก้าวหน้าการดําเนินงานของคณะทํางานศึกษาการใช้ประโยชน์ที่ดินป่าชายเลนชุมชนเมืองระนอง จ.ระนอง
นอกจากนี้ ที่ประชุมยังได้มีมติให้ความเห็นชอบผลการดําเนินงานจัดที่ดินทํากินให้ชุมชนของ คทช. จังหวัด เห็นชอบการขอแก้ไขชื่อและเนื้อที่ในพื้นที่ที่คณะอนุกรรมการจัดหาที่ดินได้ให้ความเห็นชอบไปแล้ว จํานวน 2 พื้นที่ ได้แก่ บ้านปากน้ําประแสร์ จ.ระยอง และบ้านทางสาย จ.ตรัง เห็นชอบการกําหนดพื้นที่เป้าหมายเพิ่มเติมสําหรับการดําเนินการจัดที่ดินในปี พ.ศ. 2564 จํานวน 7,171 ไร่ และเห็นชอบแนวทางการแก้ไขปัญหาพื้นที่นิคมสหกรณ์ 13 นิคม 14 ป่า และนิคมสหกรณ์แม่ริม จ.เชียงใหม่ รวมถึงได้ให้ความเห็นชอบแนวทางการแก้ไขปัญหาราษฎรอยู่อาศัยทํากินในพื้นที่ป่าไม้ถาวร ป่าห้วยสําราณ จ.สุรินทร์ และป่าหมายเลข 10 จ.ชัยภูมิ
รัฐบาลไทย-ข่าวทำเนียบรัฐบาล-นายกฯ ยินดี ''รุ่งโรจน์ ไทยนิยม” คว้าเหรียญที่สอง ให้ทัพนักกีฬาไทยใน “Tokyo 2020 Paralympics”
วันเสาร์ที่ 28 สิงหาคม 2564
นายกฯ ยินดี ''รุ่งโรจน์ ไทยนิยม” คว้าเหรียญที่สอง ให้ทัพนักกีฬาไทยใน “Tokyo 2020 Paralympics”
นายกฯ ยินดี ''รุ่งโรจน์ ไทยนิยม” คว้าเหรียญที่สอง ให้ทัพนักกีฬาไทยใน “Tokyo 2020 Paralympics”
วันนี้ (28 สิงหาคม 2564) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดี และขอบคุณรุ่งโรจน์ ไทยนิยม นักกีฬาเทเบิลเทนนิสทีมชาติไทย ที่สามารถคว้าเหรียญทองแดงที่สอง ให้กับทัพนักกีฬาพาราลิมปิกทีมชาติไทย ในการแข่งขันพาราลิมปิกเกมส์ 2020 ที่กรุงโตเกียว ประเทศญี่ปุ่น
นายกรัฐมนตรีชื่นชมนักกีฬาทุกคนที่ร่วมการแข่งขันอย่างมุ่งมั่น ตั้งใจ
เป็นส่วนสําคัญที่นําพาชื่อเสียงมาสู่ประเทศ และจะติดตามการแข่งขันเป็นกําลังใจให้นักกีฬาไทยต่อไปตลอดการแข่งขัน
โฆษกรัฐบาล กล่าวว่าถึงแม้ว่า รุ่งโรจน์ จะแพ้ ปีเตอร์ โรเซนไมเออร์ (Peter Rosenmeier) นักกีฬาเทเบิลเทนนิสทีมชาติเดนมาร์ก ในการแข่งขันประเภทชายเดี่ยวในรอบรองชนะเลิศ แต่ถือว่าสร้างความสุขและความภาคภูมิใจแก่ประเทศไทยเป็นอย่างมาก ซึ่งในตอนนี้ทัพนักกีฬาไทยได้รับเหรียญทองแดงสองเหรียญแล้ว
รัฐบาลไทย-ข่าวทำเนียบรัฐบาล-ในเวที #อภิปรายไม่ไว้วางใจ วันนี้ นายกฯ ยืนยันไม่เคยเรียกผลประโยชน์
วันพฤหัสบดีที่ 2 กันยายน 2564
ในเวที #อภิปรายไม่ไว้วางใจ วันนี้  นายกฯ ยืนยันไม่เคยเรียกผลประโยชน์
....
ในเวที#อภิปรายไม่ไว้วางใจวันนี้
นายกฯ ยืนยันไม่เคยเรียกผลประโยชน์หรือจัดคนมาเพื่อเรียกรับผลประโยชน์ให้กับตนเอง และจะพยายามตรวจสอบในเรื่องนี้ให้ดีที่สุดเพื่อให้ไม่เกิดการทุจริตขึ้นได้
#ไทยคู่ฟ้า#รวมไทยสร้างชาติ#ร่วมต้านโควิด19
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ”ดูแลเกษตรกรกว่า 6.57 ล้านครัวเรือน โดยเกษตรในโครงการประกันรายได้ข้าว-ยางพารา
วันเสาร์ที่ 4 ธันวาคม 2564
โฆษกรัฐบาลเผย “นายกฯ”ดูแลเกษตรกรกว่า 6.57 ล้านครัวเรือน  โดยเกษตรในโครงการประกันรายได้ข้าว-ยางพารา
โฆษกรัฐบาลเผย “นายกฯ”ดูแลเกษตรกรกว่า 6.57 ล้านครัวเรือน  โดยเกษตรในโครงการประกันรายได้ข้าว-ยางพารา  เตรียมรับเงินหลังบอร์ด ธ.ก.ส.  อนุมัติโอนเงินเข้าบัญชีเกษตรกรโดยตรงเริ่ม 9 ธ.ค. และ 20 ธ.ค. นี้
วันนี้(4ธ.ค.64)นายธนกรวังบุญคงชนะ โฆษกประจําสํานักนายกรัฐมนตรีเปิดเผยความคืบหน้าตามมติคณะรัฐมนตรีเมื่อวันที่30พ.ย. 64อนุมัติกรอบวงเงินโครงการประกันรายได้ข้าวและยาง 3โครงการ คือ1)โครงการประกันรายได้เกษตรกรผู้ปลูกข้าวปี2564/65เพิ่มเติม 2)โครงการสนับสนุนค่าบริหารจัดการและพัฒนาคุณภาพผลผลิตเกษตรผู้ปลูกข้าวปีการผลิต 2564/65 ในอัตราไร่ละ1,000บาทสูงสุดไม่เกิน20และ3)โครงการประกันรายได้เกษตรกรชาวสวนยางระยะที่3โดยเกษตรกรผู้ปลูกข้าวที่ขึ้นทะเบียนและมีสิทธิจะได้ประโยชน์และการช่วยเหลือจาก2โครงการข้าวพร้อมกันคือการประกันรายได้และค่าปรับปรุงคุณภาพข้าว โดยมีครอบครัวเกษตรกรข้าวและยางพาราที่ได้รับประโยชน์กว่า6.57ล้านครัวเรือนรวมวงเงินรวม 138,224.76ล้านบาท
ทั้งนี้ คณะกรรมการธ.ก.ส.หรือบอร์ดธ.ก.ส.มีมติอนุมัติการโอนเงินให้กับเกษตรผู้มีสิทธิ ดังนี้
-โครงการประกันรายได้เกษตรกรผู้ปลูกข้าวปี2564/65เพิ่มเติมจํานวน74,569.31ล้านบาทเกษตรกรได้รับประโยชน์4.69ล้านครัวเรือน เริ่มโอนวันที่9-13ธ.ค. 64
-โครงการช่วยเหลือค่าบริหารจัดการและพัฒนาคุณภาพผลผลิตเกษตรกรในอัตราไร่ละ1,000บาทสูงสุดไม่เกิน20ไร่ วงเงินงบประมาณจํานวน53,871.84ล้านบาทเป้าหมายเกษตรกรจํานวน4.57ล้านครัวเรือน เริ่มโอน13-17ธ.ค. 64
-โครงการประกันรายได้เกษตรกรชาวสวนยางระยะที่3วงเงินงบประมาณจํานวน9,783.61ล้านบาทเป้าหมายเกษตรกร1.88ล้านรายพื้นที่สวนยางกว่า19.16ล้านไร่ เริ่มโอนเงิน20ธ.ค.นี้เป็นต้นไป
"ทั้งนี้การเร่งรัดดําเนินการโครงการประกันรายได้เกษตรผู้ปลูกข้าวและยางพารา เปึนไปตามข้อสั่งการของพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมที่ให้หน่วยงานที่เกี่ยวข้องเร่งจัดหาแหล่งเงิน เพื่อช่วยเหลือพี่น้องเกษตรกรข้าวและยางพาราในช่วงที่ราคาพืชเกษตรตกต่ําส่งผลกระทบต่อรายได้โดยเป็นการช่วยเหลือส่วนต่างรายได้"ประกันรายได้" ทั้งนี้ นายกรัฐมนตรียังมีโครงการเกษตรกรรอบด้านเพิ่มเติมทั้งการส่งเสริมการทําเกษตแปลงใหญ่ การปลูกพีชแบบผสมผสานการเกษตรสมัยใหม่การวิจัยและพัฒนาพันธุ์พืช เน้นปรับวิธีการ"ทําน้อยได้มาก" เป้าหมายสูงสุดคือพลิกโฉมการเกษตรไทยให้หลุดพ้นความยากจนและการเกษตรสามารถเป็นอาชีพอย่างยั่งยืนด้วย"นายธนกรกล่าว
—————
รัฐบาลไทย-ข่าวทำเนียบรัฐบาล-นายกฯ ยินดี กรุงเทพฯ ติดอันดับ 6 จุดหมายการจัดประชุมนานาชาติ มั่นใจทุกจังหวัดมีเอกลักษณ์ ที่เป็นจุดขายได้
วันพฤหัสบดีที่ 24 กุมภาพันธ์ 2565
นายกฯ ยินดี กรุงเทพฯ ติดอันดับ 6 จุดหมายการจัดประชุมนานาชาติ มั่นใจทุกจังหวัดมีเอกลักษณ์ ที่เป็นจุดขายได้
.....
พล.อ.ประยุทธ์ จันทร์โอชา นายกรัฐมนตรี และ รมว.กห. ยินดีที่ กรุงเทพฯ ได้อันดับที่ 6 ของการจัดอันดับเมืองที่เป็นจุดหมายจัดการประชุมนานาชาติ ประจําปี 2564 (International Convention Destination Competitive Index 2021) จาก 101 เมืองทั่วโลก โดยประเมินจากคุณภาพของปัจจัย 3 ด้าน คือ ด้านสุขอนามัย ด้านความได้เปรียบในการแข่งขัน และด้านการสร้างความแตกต่าง
.
ผลการจัดอันดับแสดงให้เห็นโอกาสที่ดีของไทยในการพัฒนาอุตสากรรม MICE ให้เติบโตอย่างต่อเนื่อง และแสดงถึงความพร้อมในการรองรับการจัดงานทุกรูปแบบ ซึ่งนายกฯ มั่นใจว่าทุกจังหวัดในไทยมีศักยภาพ เอกลักษณ์ และความโดดเด่นที่แตกต่างกัน ล้วนเป็นจุดขายเพื่อสร้างรายได้และฟื้นฟูเศรษฐกิจของประเทศ ซึ่งรัฐบาลพร้อมส่งเสริมและสนับสนุน
.
อ่านเพิ่มเติม คลิก >>https://www.thaigov.go.th/news/contents/details/51876
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-"สำนักงานปลัดกระทรวงกลาโหม เปิดพื้นที่ศรีสมานสนับสนุนเทศบาลนครปากเกร็ด จัดตั้ง “ศูนย์ฉีดวัคซีนทางเลือก ซิโนฟาร์ม" อำนวยความสะดวกให้ประชาชน"
วันพฤหัสบดีที่ 26 สิงหาคม 2564
"สํานักงานปลัดกระทรวงกลาโหม เปิดพื้นที่ศรีสมานสนับสนุนเทศบาลนครปากเกร็ด จัดตั้ง “ศูนย์ฉีดวัคซีนทางเลือก ซิโนฟาร์ม" อํานวยความสะดวกให้ประชาชน"
สํานักงานปลัดกระทรวงกลาโหมให้การสนับสนุนพื้นที่และบุคลากรเพื่อใช้จัดตั้ง “ศูนย์ฉีดวัคซีนทางเลือก ซิโนฟาร์ม" ณ สํานักงานปลัดกระทรวงกลาโหม (พื้นที่ศรีสมาน)
เพื่อเพิ่มขีดความสามารถในการกระจายวัคซีนและอํานวยความสะดวกให้กับพี่น้องประชาชนในพื้นที่จังหวัดนนทบุรี พื้นที่รับผิดชอบของเทศบาล นครปากเกร็ด โดยได้รับความร่วมมือจากทุกภาคส่วน
เมื่อวันพฤหัสบดีที่ ๒๖ สิงหาคม ๒๕๖๔ เวลา ๑๓.๓๐ นาฬิกา พลเอก ณัฐ อินทรเจริญ ปลัดกระทรวงกลาโหม ได้เดินทางไปตรวจเยี่ยมศูนย์ฉีดวัคซีนทางเลือก "ซิโนฟาร์ม" เพื่อให้กําลังใจกับเจ้าหน้าที่ผู้ปฏิบัติงานและประชาชนผู้มารับการฉีดวัคซีนซิโนฟาร์ม ณ อาคารอเนกประสงค์สํานักงานปลัดกระทรวงกลาโหม (พื้นที่ศรีสมาน) โดยมี พลเอก ชูชาติ บัวขาว รองปลัดกระทรวงกลาโหม/ผู้อํานวยการศูนย์อํานวยการแก้ไขปัญหา COVID - 19 สํานักงานปลัดกระทรวงกลาโหม นายวิชัย บรรดาศักดิ์ นายกเทศมนตรีนครปากเกร็ด นายแพทย์ เหรียญทอง แน่นหนา ผู้อํานวยการโรงพยาบาลมงกุฎวัฒนะ พลอากาศตรี นายแพทย์ สุพงษ์ เขมโฆษิต ผู้อํานวยการโรงพยาบาลกรุงไทย นายแพทย์ นันทศักดิ์ ธรรมานวัตร์ ผู้อํานวยการโรงพยาบาลวิภารามปากเกร็ด รวมทั้งผู้บังคับบัญชาระดับสูงของสํานักงานปลัดกระทรวงกลาโหม และผู้บริหารระดับสูงของจังหวัดนนทบุรี ร่วมการตรวจเยี่ยม
#ศูนย์ฉีดวัคซีนทางเลือกซิโนฟาร์ม
#สํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน) (22 ก.ย.64)
วันพฤหัสบดีที่ 23 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สํานักงานปลัดกระทรวงกลาโหม พื้นที่ ศรีสมาน) (22 ก.ย.64)
สู่เป้าหมาย 33,000 คน ภายใน กันยายน 2564
อัปเดต  “ศูนย์ฉีดวัคซีนทางเลือก ซิโนฟาร์ม”อํานวยความสะดวกให้ประชาชน พื้นที่ปากเกร็ด จ.นนทบุรี
ฉีดวันที่ 22 ก.ย.64 จํานวน 750 คน
ฉีดไปแล้ว 30,500 คน
ต้องฉีดอีก 2,500 คน
รัฐบาลไทย-ข่าวทำเนียบรัฐบาล-การลงนามบันทึกข้อตกลงความร่วมมือทางวิชาการและการส่งเสริมความรู้ทางการเงิน
วันอังคารที่ 30 พฤศจิกายน 2564
การลงนามบันทึกข้อตกลงความร่วมมือทางวิชาการและการส่งเสริมความรู้ทางการเงิน
การลงนามบันทึกข้อตกลงความร่วมมือทางวิชาการและการส่งเสริมความรู้ทางการเงิน ระหว่าง สํานักงานเศรษฐกิจการคลัง สํานักงานกองทุนหมู่บ้านและชุมชนเมืองแห่งชาติ ธนาคารออมสิน ธนาคารเพื่อการเกษตรและสหกรณ์การเกษตร และธนาคารแห่งประเทศไทย
นายพรชัย ฐีระเวช ผู้อํานวยการสํานักงานเศรษฐกิจการคลัง กระทรวงการคลัง นายเบญจพล นาคประเสริฐ ผู้อํานวยการสํานักงานกองทุนหมู่บ้านและชุมชนเมืองแห่งชาติ นายวิทัย รัตนากร ผู้อํานวยการธนาคารออมสิน นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร และนางสาวนวพร มหารักขกะ ผู้ช่วยผู้ว่าการ สายบริหารความเสี่ยงองค์กร ธนาคารแห่งประเทศไทย ได้ลงนามในบันทึกข้อตกลงความร่วมมือทางวิชาการและการส่งเสริมความรู้ทางการเงิน เมื่อวันที่ 30 พฤศจิกายน 2564
นายพรชัยฯ กล่าวว่า การลงนามในบันทึกข้อตกลงระหว่าง 5 หน่วยงานในครั้งนี้ จะช่วยยกระดับความร่วมมือทางวิชาการและการส่งเสริมความรู้ทางการเงิน เพื่อร่วมผลักดันนโยบายระดับประเทศในด้านการส่งเสริมให้คนไทยมีความตระหนักรู้ (Awareness) มีทักษะทางการเงิน (Financial Literacy) และมีกลไกขับเคลื่อนการดําเนินการพัฒนาทักษะทางการเงินอย่างบูรณาการ เพื่อให้เกิดระบบนิเวศน์ด้านการพัฒนาทักษะทางการเงินที่ยั่งยืน (Sustainable Mechanism & Ecosystem) โดยทุกฝ่ายมีวัตถุประสงค์ร่วมกันในการแลกเปลี่ยนความร่วมมือ ในการส่งเสริมความรู้ทางการเงินแก่กลุ่มเป้าหมาย เพื่อให้มีทักษะทางการเงินที่จําเป็นและมีความรู้ในการหารายได้หรือประกอบอาชีพเสริม รวมถึงการวางแผนทางการเงิน การออม การจัดทํางบประมาณรายรับรายจ่าย การบริหารจัดการรายรับรายจ่ายในภาวะปกติและภาวะวิกฤต การจัดการหนี้ การเงินในยุคดิจิทัล และการรู้เท่าทันภัยทางการเงินในรูปแบบต่าง ๆ ซึ่งจะช่วยให้การวางแผนและบริหารจัดการทางการเงินในระดับครัวเรือนมีประสิทธิผลมากขึ้น และประชาชนและครัวเรือนมีภูมิคุ้มกันทางการเงินที่ดี โดยการดําเนินการภายใต้บันทึกข้อตกลงฉบับนี้จะสอดคล้องกับนโยบายภาครัฐตามแผนยุทธศาสตร์ชาติระยะ 20 ปี รวมทั้งเป็นไปตามวัตถุประสงค์ของร่างแผนปฏิบัติการด้านการพัฒนาทักษะทางการเงิน (พ.ศ. 2565 – 2569) ที่สํานักงานเศรษฐกิจการคลังอยู่ระหว่างผลักดันด้วย
นายพรชัยฯ กล่าวเพิ่มเติมว่า การรวมพลังของหน่วยงานพันธมิตรในครั้งนี้ จะเป็นจุดเริ่มต้นที่สําคัญในการพัฒนาทักษะทางการเงินของคนไทยได้อย่างเป็นรูปธรรม และจะนําไปสู่การบรรลุเป้าหมายในการพัฒนาทักษะทางการเงินของประเทศเพื่อให้คนไทยมีความรู้และทักษะทางการเงินเพียงพอที่จะนําไปสู่การสร้างคุณภาพชีวิตที่ดีให้แก่ตนเองและครอบครัว
สํานักงานเศรษฐกิจการคลัง
สํานักนโยบายการออมและการลงทุน
โทร. 0 2273 9020 ต่อ 3656
รัฐบาลไทย-ข่าวทำเนียบรัฐบาล-โฆษกรัฐบาล เผย นายก ฯ ย้ำ ประชาชนปฏิบัติตามมาตรการป้องกันโควิด - 19 และฉีดวัคซีนเข็มกระตุ้น แม้สธ. พบผู้ป่วยระลอกโอมิครอนเพียง 10% ที่ต้องเข้ารักษาในรพ.
วันจันทร์ที่ 7 มีนาคม 2565
โฆษกรัฐบาล เผย นายก ฯ ย้ํา ประชาชนปฏิบัติตามมาตรการป้องกันโควิด - 19 และฉีดวัคซีนเข็มกระตุ้น แม้สธ. พบผู้ป่วยระลอกโอมิครอนเพียง 10% ที่ต้องเข้ารักษาในรพ.
โฆษกรัฐบาล เผย นายก ฯ ย้ํา ประชาชนปฏิบัติตามมาตรการป้องกันโควิด - 19 และฉีดวัคซีนเข็มกระตุ้น แม้สธ. พบผู้ป่วยระลอกโอมิครอนเพียง 10% ที่ต้องเข้ารักษาในรพ.
วันนี้ (7 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เผยจํานวนผู้ติดเชื้อโควิด - 19 รายใหม่วันนี้ รวม 21,162 ราย จําแนกเป็นผู้ป่วยจากในประเทศ 21,060 ราย ผู้ป่วยมาจากต่างประเทศ 102 ราย ผู้ป่วยสะสม 824,422 ราย (ตั้งแต่ 1 มกราคม 2565) หายป่วยกลับบ้าน 23,159 ราย หายป่วยสะสม 625,604 ราย (ตั้งแต่ 1 มกราคม 2565) ผู้ป่วยกําลังรักษา 230,459 ราย เสียชีวิต 65 ราย และ ATK 24,236 ราย ล่าสุดการให้บริการวัคซีน โควิด-19 สะสมอยู่ที่ 124,899,131 โดส เข็มที่ 1 ฉีดสะสม 53,945,027 โดส เข็มที่ 2 ฉีดสะสม 49,850,007 โดส เข็มที่ 3 ฉีดสะสม 19,337,078 โดส เข็มที่ 4 ฉีดสะสม 1,767,019 โดส
โฆษกประจําสํานักนายกรัฐมนตรี ยังกล่าวว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ําการรักษาผู้ป่วยโควิด – 19 เป็นไปตามแนวทางการรักษาโรคโควิด 19 ฉบับที่ 20 ซึ่งเป็นฉบับล่าสุด จากการแพร่ระบาดระลอกโอมิครอนพบผู้ป่วยเพียง 10% ที่ต้องเข้ารับการรักษาในโรงพยาบาล ซึ่งเป็นผู้ป่วยที่มีอาการไม่รุนแรง แต่มีปัจจัยเสี่ยงต่อการเป็นโรครุนแรง มีโรคร่วมสําคัญ ขณะที่ผู้ป่วยโควิด -19 ราว 90 % ไม่มีอาการหรือมีอาการน้อย จัดอยู่ในกลุ่มสีเขียวที่สามารถดูแลรักษาได้ที่บ้านผ่านระบบกักตัวที่บ้าน (Home Isolation : HI) และดูแลแบบผู้ป่วยนอก (OPD) โดยกลุ่มที่ไม่มีอาการ แพทย์จะให้จ่ายยาตามอาการ ซึ่งนายกรัฐมนตรียังย้ําเตือนประชาชน ต้องปฏิบัติตามมาตรการป้องกันโควิด – 19 อย่างถูกวิธี และทําอย่างต่อเนื่อง รวมทั้งเร่งฉีดวัคซีนครบตามเกณท์รวมทั้งวัคซีนเข็มกระตุ้นด้วย
................................
รัฐบาลไทย-ข่าวทำเนียบรัฐบาล-ครม. เห็นชอบแผนบริหารจัดการประมงทะเล ปี 63 – 65 วงเงิน 2,970 ล้านบาท ขับเคลื่อนประมงไทยต่อเนื่องทุกมิติ
วันอาทิตย์ที่ 8 พฤษภาคม 2565
ครม. เห็นชอบแผนบริหารจัดการประมงทะเล ปี 63 – 65 วงเงิน 2,970 ล้านบาท ขับเคลื่อนประมงไทยต่อเนื่องทุกมิติ
.....
ครม. เห็นชอบแผนบริหารจัดการประมงทะเล ปี 63 – 65 วงเงิน 2,970 ล้านบาท ขับเคลื่อนประมงไทยต่อเนื่องทุกมิติ ซึ่งเป็นแผนการดําเนินงานต่อจากแผนการบริหารจัดการประมงทะเลของไทย พ.ศ. 2558 - 2562 โดยมีเป้าประสงค์ 5 ด้าน คือ
1.ทรัพยากรประมงฟื้นคืนสู่ระดับที่เหมาะสมและขยายการทําประมงอย่างยั่งยืน
2.การประมงที่ปลอดจากการทําการประมง IUU (การทําประมงที่ผิดกฎหมาย ขาดการรายงานและไร้การควบคุม (Illegal, Unreported and Unregulated (Fishing))
3.แหล่งอาศัยของสัตว์น้ําและสิ่งแวดล้อมมีความสมบูรณ์
4.การปรับปรุงชีวิตความเป็นอยู่ของชาวประมงพื้นบ้านและชุมชนประมงชายฝั่ง
5.ศักยภาพในการบริหารจัดการประมงอย่างมีประสิทธิภาพ
.
จากผลการดําเนินงานที่ผ่านมา สถานการณ์การประมงทะเลของไทยมีการปรับตัวในทิศทางที่ดีขึ้นหลายประเด็น เช่น การบังคับใช้กฎหมายสําหรับการทําประมง IUU มีความเข้มแข็งขึ้น มาตรการในการควบคุมเรือประมงที่ผิดกฎหมายมีประสิทธิภาพยิ่งขึ้น ความหลากหลายทางชีวภาพถูกฟื้นฟูให้มีความสมบูรณ์ขึ้น เป็นต้น
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-ธอส. ขนบ้านมือสอง 888 รายการ ร่วมงาน 8.8 The Infinity Maximum SALE ลดราคาสูงสุด 40% ราคาเริ่มต้นประมูลต่ำสุดเพียง 130,000 บาท เท่านั้น!!
วันพุธที่ 27 กรกฎาคม 2565
ธอส. ขนบ้านมือสอง 888 รายการ ร่วมงาน 8.8 The Infinity Maximum SALE ลดราคาสูงสุด 40%  ราคาเริ่มต้นประมูลต่ําสุดเพียง 130,000 บาท เท่านั้น!!
ธอส. จัดงาน “ประมูลออนไลน์บ้านมือสอง ธอส. 8.8 : The Infinity Maximum Sale” ในวันจันทร์ที่ 8 สิงหาคม 2565 เวลา 12.00-13.00 น. โดยนําบ้านมือสองคุณภาพดี ทําเลเด่น และราคาคุ้มค่ารวม 888 รายการ แบ่งเป็นทรัพย์ในพื้นที่กรุงเทพฯ และปริมณฑล จํานวน 238 รายการ และ
ธนาคารอาคารสงเคราะห์ (ธอส.) จัดงาน “ประมูลออนไลน์บ้านมือสอง ธอส. 8.8 : The Infinity Maximum Sale” ในวันจันทร์ที่ 8 สิงหาคม 2565 เวลา 12.00-13.00 น. โดยนําบ้านมือสองคุณภาพดี ทําเลเด่น และราคาคุ้มค่ารวม 888 รายการ แบ่งเป็นทรัพย์ในพื้นที่กรุงเทพฯ และปริมณฑล จํานวน 238 รายการ และทรัพย์ในภูมิภาค 650 รายการ ทั้งประเภทบ้านเดี่ยว บ้านแฝด ทาวน์เฮ้าส์ ห้องชุด(คอนโดมิเนียม) และที่ดินเปล่า พร้อมส่วนลด สูงสุด 40% จากราคาปกติ โดยทรัพย์ที่มีราคาเริ่มต้นประมูลต่ําสุดเพียง 130,000 บาท ได้แก่ ทรัพย์ประเภทที่ดินเปล่า ขนาดเนื้อที่ 43.50 ตารางวา ในโครงการหมู่บ้านเครือวัลย์ อ.เมืองอุบลราชธานี จ.อุบลราชธานี ขณะที่ทรัพย์เด่นทําเลดีที่น่าสนใจ ได้แก่ ทรัพย์ประเภททาวน์เฮ้าส์ ขนาดเนื้อที่ 46 ตารางวา ในโครงการหมู่บ้านพฤกษาวิลล์ 62/2 เขตคลองสามวา กรุงเทพฯ ราคาเริ่มต้นประมูลที่ 2,700,000 บาท ซึ่งเป็นทรัพย์ที่เดินทางได้หลายเส้นทาง และใกล้สิ่งอํานวยความสะดวกมากมาย อาทิ โรงเรียน โรงพยาบาล และห้างสรรพสินค้า และทรัพย์ประเภทบ้านเดี่ยว 1 ชั้น ขนาดเนื้อที่ 51 ตาราวา ในโครงการหมู่บ้านลักษิกา (โคราชวิลเลจ 5) อ.เมืองนครราชสีมา จ.นครราชสีมา ราคาเริ่มต้นประมูลที่ 1,700,000 บาท ซึ่งเป็นทรัพย์ที่อยู่ในตัวเมือง เดินทางสะดวก เหมาะสําหรับการอยู่อาศัยเป็นอย่างมาก พิเศษ!! ผู้ชนะการประมูลจะได้รับส่วนลดเพิ่มอีก 10 % จากราคาที่ปิดประมูลเพียงทําสัญญาและทํานิติกรรมให้แล้วเสร็จภายในวันที่ 31 ตุลาคม 2565 และฟรีค่าประเมินราคาทรัพย์สิน เพื่อช่วยลดค่าใช้จ่ายสําหรับผู้ที่ต้องการมีที่อยู่อาศัยเป็นของตนเองด้วย
สําหรับผู้ที่สนใจสามารถดูทรัพย์จริงก่อนประมูลได้ทุกวันง่าย ๆ หรือรับชมภาพทรัพย์ผ่าน Application : G H Bank Smart NPA หรือ www.ghbhomecenter.com พร้อมกับลงทะเบียนและวางเงินประกันเข้าร่วมประมูลเพียง 5,000 บาท ต่อ 1 รายการทรัพย์ที่เข้าร่วมประมูล ผ่าน Application : GHB ALL ภายในวันที่ 3 สิงหาคม 2565 (ชื่อเจ้าของบัญชีเงินฝากออมทรัพย์ GHB ALL จะต้องเป็นชื่อบุคคลเดียวกับผู้เข้าร่วมประมูล) สอบถามข้อมูลเพิ่มเติมได้ที่ GHBank Call Center โทร. 0-2645-9000 กด 5 หรือ Facebook Fanpage ธนาคารอาคารสงเคราะห์ หรือ ดูข้อมูลบ้านมือสอง ธอส. ได้ที่ www.ghbhomecenter.com, Mobile Application : G H Bank Smart NPA และ Line Official Account : @ghbnpa
รัฐบาลไทย-ข่าวทำเนียบรัฐบาล-Cabinet approves measures to alleviate people’s burden on education expenses
วันอังคารที่ 27 กรกฎาคม 2564
Cabinet approves measures to alleviate people’s burden on education expenses
Cabinet approves measures to alleviate people’s burden on education expenses
Government Spokesperson Anucha Burapachaisri disclosed that the cabinet has approved in principle the measuresto alleviatepeople’sburden oneducation expenses(basic and tertiary education).Detail is as follows:
1.Ministry of Education’sCOVID-19measure to alleviate burden on educational expensesof studentsenrolled inthe Thai basic educational systemforthe 1stsemester of 2021,with the budget framework of 23 billion Baht:
a.Subsidy of 2,000 Baht/student
b.Financial support to be provided to educational institutions
c.Reduction orfixationofprivate schools’ tuition feeat therate equivalent to 2020
2.Ministry of Higher Education, Science, Research and Innovation’sCOVID-19measure toalleviate burden on educational expenses of studentsin both public and private universities (undergraduate and graduate levels)for the 1stsemester of 2021, with the budget framework of 10 billion Baht:
a.Public universities:The discount ontuition and educational service feesto be subsidized bythe Government and respective universityat the ratio 6:4.The discount was set at 50% for the feesofnot higher than 50,000 baht, 30% for the parts between 50,001 and 100,000 baht,and 10% for the parts of the fees at 100,001 baht and over
b.Private universities:Tuition and educational service feesto be subsidized by the Government at the rate of 5,000 Baht/student.
According to the Government Spokesperson,both ministries willproceed with the protocol identified under theRoyal Decree authorizing Ministry of Finance to seekadditionalloan for economic and social problem solving, remedy, and rehabilitation as a result of spread of COVID-19, B.E. 2564, and will set up amechanismto verifythose who are eligible for the subsidies.The cabinet also emphasized concerned agencies to ensure public understanding on the principleand detail of the measures.
รัฐบาลไทย-ข่าวทำเนียบรัฐบาล-หนุนเกษตรกร “ปลูกหม่อนเลี้ยงไหม” แทนข้าวโพดเลี้ยงสัตว์ ใช้ตลาดนำการผลิต เพิ่มความมั่นคงในอาชีพ คาดปี 65 สร้างรายได้ทะลุ 10 ล้านบาท
วันจันทร์ที่ 22 สิงหาคม 2565
หนุนเกษตรกร “ปลูกหม่อนเลี้ยงไหม” แทนข้าวโพดเลี้ยงสัตว์ ใช้ตลาดนําการผลิต เพิ่มความมั่นคงในอาชีพ คาดปี 65 สร้างรายได้ทะลุ 10 ล้านบาท
.....
กระทรวงเกษตรและสหกรณ์ ดําเนินโครงการส่งเสริมไหมอุตสาหกรรมรังเหลือง สนับสนุนให้เกษตรกรปลูกหม่อนเลี้ยงไหมตามแนวทางน่านโมเดลสร้างความมั่นคงแก่เกษตรกร โดยในปี 2564 ที่ผ่านมา มีเกษตรกรปลูกหม่อนเลี้ยงไหมอุตสาหกรรมรังเหลือง 305 ราย ได้ผลผลิต 58.3 ตัน สร้างรายได้กว่า 9 ล้านบาท ปี 2565 นี้ คาดว่าจะได้ผลผลิต 60 ตัน สร้างรายได้ไม่น้อยกว่า 10 ล้านบาท
.
ใช้ตลาดนําการผลิต โดยทําข้อตกลงซื้อขายในระบบเกษตรพันธสัญญา จับคู่กับเอกชนวางแผนการผลิตทั้งเชิงปริมาณและคุณภาพ พบว่ามีความต้องการผลผลิตรังไหมปีละ 5,000 ตัน ขณะที่กําลังการผลิตมีเพียงปีละ 2,000 ตัน จึงเป็นโอกาสที่จะส่งเสริมและสนับสนุนให้เกษตรกรปรับเปลี่ยนมาปลูกหม่อนเลี้ยงไหมทดแทนการปลูกข้าวโพดเลี้ยงสัตว์ ลดความเสี่ยงด้านผลผลิต ราคา และการบุกรุกทําลายป่า เพราะใช้พื้นที่น้อย ปลูกครั้งเดียวเก็บเกี่ยวได้หลายสิบปี
.
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.พม. ดึงเชฟชุมพล ปั้นเชฟอาหารไทย พร้อมดันเป็น Soft Power สู่สากล
วันศุกร์ที่ 29 เมษายน 2565
รมว.พม. ดึงเชฟชุมพล ปั้นเชฟอาหารไทย พร้อมดันเป็น Soft Power สู่สากล
รมว.พม. ดึงเชฟชุมพล ปั้นเชฟอาหารไทย พร้อมดันเป็น Soft Power สู่สากล
วันนี้ (29 เม.ย. 65) เวลา 13.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีปิดโครงการสร้างเชฟอาหารไทยมืออาชีพ by พม. (Professional Thai Chef by MSDHS) พร้อมทั้งมอบวุฒิบัตรแก่ผู้เข้าร่วมโครงการฯ จํานวน 42 คน ที่ผ่านการทดสอบความรู้ ความสามารถในการฝึกปฏิบัติทําอาหารตามเมนูที่อบรมในรูปแบบออนไลน์ (Online) และฝึกปฏิบัติจริง (On site) โดยเชฟชุมพล แจ้งไพร และทีมวิทยากรสถาบันการอาหารไทย ทั้งนี้ นางจินตนา จันทร์บํารุง อธิบดีกรมกิจการสตรีและสถาบันครอบครัว กล่าวรายงาน และเชฟชุมพล แจ้งไพร กล่าวภาพรวมโครงการฯ ณ สถาบันค้นคว้าและพัฒนาผลิตภัณฑ์อาหาร มหาวิทยาลัยเกษตรศาสตร์ กรุงเทพฯ
นายจุติกล่าวว่า โครงการสร้างเชฟอาหารไทยมืออาชีพ by พม. (Professional Thai Chef by MSDHS) เป็นความร่วมมือระหว่างกระทรวงการพัฒนาสังคมและความมั่นคงของมนุษย์ (รมว.พม.) กับสถาบันการอาหารไทย เพื่อร่วมกันส่งเสริมและสนับสนุนให้กับกลุ่มเปราะบางที่ประสบปัญหาความเดือดร้อนทางสังคมและได้รับผลกระทบจากสถานการณ์การแพร่ระบาดของโรคโควิด - 19 รวมทั้งผู้ที่ประสงค์จะไปทํางานเชฟในต่างประเทศ และครูฝึกอาชีพของหน่วยงานสังกัดกระทรวง พม. ให้ได้รับการพัฒนาการสร้างอาชีพ สร้างรายได้ที่มั่นคง ด้วยการประกอบอาชีพเชฟอาหารไทย โดยพัฒนาองค์ความรู้ ทักษะด้านการทําอาหารไทย และยกระดับทักษะการประกอบอาชีพเชฟอาหารไทยให้มีมาตรฐานเป็นเชฟมืออาชีพ สามารถทํางานในธุรกิจบริการ ตลอดจนสามารถทําธุรกิจเพื่อเพิ่มรายได้ สร้างความมั่นคงให้แก่ตนเองและครอบครัวได้ ทั้งนี้ ได้รับความร่วมมือจาก เชฟชุมพล แจ้งไพร และทีมวิทยากรจากสถาบันการอาหารไทย มาให้ทักษะความรู้ในการลงมือฝึกปฏิบัติจริง และให้คําแนะนํากับผู้เข้ารับการอบรมอย่างใกล้ชิดและเข้มข้น ตลอดจนการทดสอบจนสําเร็จหลักสูตรดังกล่าว อีกทั้งยังได้รับทักษะความรู้จากเชฟบุญธรรม ภาคโพธิ์ หรือ แชมป์เชฟกระทะเหล็กอาหารญี่ปุ่นประเทศไทย
นายจุติกล่าวเพิ่มเติมว่า โครงการสร้างเชฟอาหารไทยมืออาชีพ by พม. (Professional Thai Chef by MSDHS) ถือว่าประสบความสําเร็จอย่างสูง เพราะได้พิสูจน์แล้วว่ารัฐบาลไม่ทิ้งใครไว้ข้างหลัง เพราะแต่ละท่านได้รับการคัดเลือกมาจาก 175 ท่าน ให้เข้ามาเรียน 60 ท่าน และจบหลักสูตร 42 ท่าน ซึ่งเป็นโครงการที่เราจริงจัง เพราะเราจะสร้างมืออาชีพให้สอดคล้องกับการเป็นมหาอํานาจทางวัฒนธรรมทางอาหารคือ Soft Power ของประเทศไทย โดย พลเอก ประยุทธ์ จันทร์โอชา นายกรัฐมนตรี พยายามที่จะปั้นว่า ประเทศไทยมีดี มีวัฒนธรรม มีแหล่งท่องเที่ยว มีความเป็นไทยที่ต่างชาติชื่นชอบ และเป็นประเทศที่ทุกคนจะมาเกษียณ ดังนั้น จะเป็นสิ่งที่ตอบโจทย์ได้ดีที่สุด และการสร้างฐานมนุษย์คือคุณภาพของทรัพยากรที่จะดูแลให้เกิดความยั่งยืนในการท่องเที่ยวและการเผยแพร่ทางวัฒนธรรมไทย ทั้งนี้ ขอขอบคุณเชฟชุมพล แจ้งไพร ที่จะมาสร้างบุคลากรต่ออีกหลายรุ่น ซึ่งในวันนี้ หลายท่านได้ตัดสินใจที่จะไปแสดงฝีมือเป็นเชฟมืออาชีพในต่างประเทศ จะไปสร้างให้ประเทศไทยมีความยิ่งใหญ่ทางอาหาร เพราะความยิ่งใหญ่ของอาหารไทย ผลไม้ไทย การเกษตรไทยนั้น มีความหมายและมีคุณค่าทางอาหารและสามารถสร้างเป็นรายได้ที่ยั่งยืนให้กับคนไทยที่ประกอบอาชีพด้านนี้ต่อไปได้
รัฐบาลไทย-ข่าวทำเนียบรัฐบาล-เปิดให้ประชาชนลงทะเบียนร่วมโครงการคนละครึ่ง เฟส 5
วันศุกร์ที่ 19 สิงหาคม 2565
เปิดให้ประชาชนลงทะเบียนร่วมโครงการคนละครึ่ง เฟส 5
วันศุกร์ที่ 19 สิงหาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกระตุ้นการใช้จ่ายภายในประเทศ เปิดลงทะเบียนโครงการคนละครึ่ง เฟส 5
สําหรับประชาชนที่ไม่เคยใช้สิทธิโครงการคนละครึ่ง เฟส 4 มาก่อน ลงทะเบียนได้ตั้งแต่วันนี้(19ส.ค.65)
เป็นต้นไป ผ่านทางเว็บไซต์ www.คนละครึ่ง.com ระหว่างเวลา 6.00 – 22.00 น. ของทุกวันจนกว่าจะเต็ม
26.5 ล้านสิทธิ ส่วนผู้ที่เคยใช้สิทธิโครงการคนละครึ่ง เฟส 4 ให้กดยืนยันรับสิทธิ ในแอปพลิเคชันเป๋าตัง
เริ่มใช้จ่ายได้ตั้งแต่วันที่ 1 ก.ย. – 31 ต.ค.2565 โดยจะต้องใช้จ่ายครั้งแรกภายในวันที่ 14 ก.ย. ทั้งนี้
ผู้เข้าร่วมโครงการสามารถใช้จ่ายได้วันละไม่เกิน 150 บาท ในลักษณะร่วมจ่ายร้อยละ 50 สูงสุด 800
บาทตลอดระยะเวลาโครงการ เพื่อบรรเทาภาระค่าใช้จ่ายประชาชน เพิ่มสภาพคล่องร้านค้ารายย่อย
ฟื้นฟูเศรษฐกิจภายในประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" สั่งหน่วยงานค่าฝุ่นช่วงอากาศเปลี่ยน หลังค่าฝุ่น PM 2.5 เกินมาตรฐานในหลายพื้นที่ กทม. วอนหลีกเลี่ยงกิจกรรมกลางแจ้ง ด้าน สธ. เตรียมเปิดคลินิกมลพิษออนไลน์
วันพฤหัสบดีที่ 16 ธันวาคม 2564
โฆษกรัฐบาล เผย "นายกฯ" สั่งหน่วยงานค่าฝุ่นช่วงอากาศเปลี่ยน หลังค่าฝุ่น PM 2.5 เกินมาตรฐานในหลายพื้นที่ กทม. วอนหลีกเลี่ยงกิจกรรมกลางแจ้ง ด้าน สธ. เตรียมเปิดคลินิกมลพิษออนไลน์
โฆษกรัฐบาล เผย "นายกฯ" สั่งหน่วยงานค่าฝุ่นช่วงอากาศเปลี่ยน หลังค่าฝุ่น PM 2.5 เกินมาตรฐานในหลายพื้นที่ กทม. วอนหลีกเลี่ยงกิจกรรมกลางแจ้ง ด้าน สธ. เตรียมเปิดคลินิกมลพิษออนไลน์
นายธนกร วังบุญคงชนะ โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงประชาชนในพื้นที่กรุงเทพมหานครและปริมณฑล ที่ประสบปัญหาค่าฝุ่น PM 2.5 เกินค่ามาตรฐานในบางพื้นที่ กําชับหน่วยงานที่เกี่ยวข้องเฝ้าระวังดูแลและป้องกันผลกระทบสุขภาพประชาชนที่เกิดจากฝุ่น PM 2.5โดยให้สํารวจและจัดทําทะเบียนกลุ่มเสี่ยงจาก PM 2.5 ในพื้นที่ด้วยทั้งนี้ กระทรวงสาธารณสุขรับข้อสั่งการนายกรัฐมนตรี เตรียมพร้อมเปิดคลินิกมลพิษออนไลน์ จัดเตรียมห้องปลอดฝุ่นในสถานบริการสาธารณสุข สถานที่มีกลุ่มเสี่ยง อาทิ ศูนย์เด็กเล็ก สถานที่ดูแลผู้สูงอายุ หรือบ้านเรือนประชาชน ขณะที่ กรุงเทพมหานครได้ดําเนินมาตรการแก้ไขปัญหาฝุ่นละอองขนาดเล็ก PM 2.5 อย่างต่อเนื่อง ทั้งการล้างทําความสะอาด ดูดฝุ่นถนน และฉีดล้างต้นไม้ พร้อมบูรณาการความร่วมมือกับกองบังคับการตํารวจจราจร กรมการขนส่งทางบก ขสมก. เพื่อเข้มงวดในการควบคุมการจราจร ด้วยการการตรวจวัดและห้ามใช้รถยนต์ควันดํา ซึ่งคาดการณ์สถานการณ์ฝุ่นละออง PM 2.5 ในพื้นที่กรุงเทพและปริมณฑล จะสะสมเกินมาตรฐานในช่วงระหว่างวันที่ 15-18 ธันวาคม 2564 และในช่วง 7 วันข้างหน้า มีแนวโน้มที่ดีขึ้นในวันที่ 19-21 ธันวาคม เนื่องจากอากาศที่เปิดมากขึ้น อย่างไรก็ตามวันที่ 22-23 ธันวาคม อาจมีโอกาสที่ระดับฝุ่นละอองอาจสูงขึ้นอีก
สถานีตรวจวัดคุณภาพอากาศของกรุงเทพมหานคร ตรวจวัดค่า PM 2.5 ประจําวันที่ 16 ธันวาคม 2564 ได้ 34-63 ไมโครกรัม/ลูกบาศก์เมตร พบว่ามีค่าดัชนีเกินจากมาตรฐาน 50 ไมโครกรัม/ลูกบาศก์เมตร ใน จํานวน 19 พื้นที่ ได้แก่ ซึ่ง 7 พื้นที่ที่มีค่าฝุ่นละออง PM 2.5 สูงสุด ได้แก่
1. เขตลาดกระบัง : 63 มคก./ลบ.ม.
2. เขตหนองแขม : 60 มคก./ลบ.ม.
3. เขตทวีวัฒนา : 60 มคก./ลบ.ม.
4. เขตคลองสามวา : 57 มคก./ลบ.ม.
5. เขตตลิ่งชัน : 56 มคก./ลบ.ม.
6. เขตบางกอกใหญ่ : 56 มคก./ลบ.ม.
7. เขตวังทองหลาง : 56 มคก./ลบ.ม.
ขณะที่ภาคเหนือ ภาพรวมอยู่ในเกณฑ์ดี ตรวจวัดได้ 17 - 40 มคก./ลบ.ม. ภาคตะวันออกเฉียงเหนือ ภาพรวมอยู่ในเกณฑ์ดีมาก ตรวจวัดได้ 18 - 44 มคก./ลบ.ม. ภาคกลางและตะวันตก เกินค่ามาตรฐาน 1 พื้นที่ ตรวจวัดได้ 19 - 56 มคก./ลบ.ม. ภาคตะวันออก ภาพรวมอยู่ในเกณฑ์ดี ตรวจวัดได้ 21 - 44 มคก./ลบ.ม. และ ภาคใต้ ภาพรวมอยู่ในเกณฑ์ดีมาก ตรวจวัดได้ 10 - 25 มคก./ลบ.ม.
นายธนกรฯ กล่าวว่า นายกรัฐมนตรีห่วงใยประชาชนในช่วงที่มีปัญหาฝุ่นละอองขนาดเล็ก PM 2.5 กลับมามีค่าสะสมเกินมาตรฐาน เนื่องจากความกดอากาศสูง ขอให้พี่น้องประชาชนหลีกเลี่ยงการทํากิจกรรมกลางแจ้งในพื้นที่ที่มีค่าฝุ่น PM 2.5 เกินมาตรฐาน และขอสวมใส่หน้ากากอนามัยอยู่เสมอ เพราะสามารถป้องกันได้ทั้งฝุ่นและไวรัสโควิด-19 รวมทั้งโรคทางเดินหายใจอื่น ๆ ที่มักพบในช่วงอากาศเปลี่ยนแปลง และให้หน่วยงานภาครัฐประชาสัมพันธ์สร้างการรับรู้แก่ประชาชนในการป้องกันและดูแลตนเองจากฝุ่น PM 2.5 ด้วย อย่างต่อเนื่องด้วย
...................................
รัฐบาลไทย-ข่าวทำเนียบรัฐบาล-โฆษกเผยนายกฯเป็นห่วงเตือนประชาชนระวังภัยฉ้อโกงออนไลน์ แบงก์ชาติ - ดีอีเอส - ตช.รับบัญชานายกฯตรวจสอบระบบชำระเงิน ดีอีเอสเตรียมยกร่างพรฎ.ว่าด้วยการควบดูแลธุรกิจบริการแพลตฟอร์มดิจิทัล
วันอังคารที่ 19 ตุลาคม 2564
โฆษกเผยนายกฯเป็นห่วงเตือนประชาชนระวังภัยฉ้อโกงออนไลน์ แบงก์ชาติ - ดีอีเอส - ตช.รับบัญชานายกฯตรวจสอบระบบชําระเงิน ดีอีเอสเตรียมยกร่างพรฎ.ว่าด้วยการควบดูแลธุรกิจบริการแพลตฟอร์มดิจิทัล
โฆษกรัฐบาลเผย นายกฯ เป็นห่วง เตือนประชาชน ระวังภัยฉ้อโกงออนไลน์ แบงก์ชาติ - ดีอีเอส - ตช. รับบัญชานายกฯ จับมือตรวจสอบระบบชําระเงิน ขณะที่ดีอีเอส เตรียมยกร่าง พรฎ. ว่าด้วยการควบคุมดูแลธุรกิจบริการแพลตฟอร์มดิจิทัล
วันนี้ 19 ตุลาคม 2564 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงประชาชน หลังมีปรากฏมีประชาชนร้องเรียนว่าถูกหักเงินจากบัญชีธนาคาร บัญชีบัตรเครดิต หรือบัญชีบัตรเดบิต อย่างผิดปกติจํานวนมาก อย่างไม่ทราบที่มา ซึ่งแบงก์ชาติ สมาคมธนาคาร- ดีอีเอส - ตช. พร้อมรับบัญชานายกรัฐมนตรี แก้ไขโดยด่วน ได้เร่งสั่งการให้หน่วยงานที่รับผิดชอบดูแลโดยด่วน
ทั้งนี้ ธนาคารแห่งประเทศไทย ได้ทําการตรวจสอบเบื้องต้นพบว่า มิได้เกิดจากการรั่วไหลของข้อมูลจากธนาคาร แต่เป็นรายการที่ เกิดจากการทําธุรกรรมชําระค่าสินค้าและบริการกับร้านค้าออนไลน์ที่จดทะเบียนในต่างประเทศเป็นส่วนใหญ่และ ไม่ใช่แอปฯ ดูดเงินตามที่ปรากฏเป็นข่าว โดยธนาคารเจ้าของบัตรได้ดําเนินการระงับการใช้บัตรของลูกค้าที่มีรายการผิดปกติ และติดต่อลูกค้า รวมทั้งอยู่ระหว่างดําเนินการตรวจสอบร้านค้าที่มีธุรกรรมที่ผิดปกติแล้ว ด้านกระทรวงดิจิทัลเพื่อเศรษฐกิจและสังคม (ดีอีเอส) ตรวจสอบระบบความมั่นคงปลอดภัยของธนาคารยังแข็งแรง โดยระบบของทุกธนาคารยังมีความมั่นคงปลอดภัยดี ไม่ได้ถูกบุกรุกหรือโจมตีระบบจากแฮกเกอร์ และได้ประสานงานผ่านธนาคารแห่งประเทศไทย เพื่อขอให้ธนาคารดูแลการทําระบบให้รัดกุมยิ่งขึ้น ในส่วนที่เป็นระบบการชําระเงินกับร้านค้า และทําให้มีมาตรฐานมากขึ้น ไม่ให้มีการตัดบัญชีกันได้โดยง่าย และ ขณะนี้ กําลังอยู่ในระหว่างเตรียมยกร่าง ร่าง พรฎ. ว่าด้วยการควบคุมดูแลธุรกิจบริการแพลตฟอร์มดิจิทัลที่ต้องแจ้งให้ทราบ โดยแพลตฟอร์มดิจิทัลที่มีการทําธุรกิจออนไลน์ มีการซื้อขาย มีการโอนเงิน ต้องมาจดแจ้งการประกอบธุรกิจกับภาครัฐและมีการยืนยันตัวตน
นอกจากนี้ในส่วนของ สํานักงานตํารวจแห่งชาติก็ได้เร่งสั่งการทุกหน่วยในสังกัดที่เกี่ยวข้องทําการสืบสวนสอบสวน จับกุม ปราบปราม ภัยทางสื่อสังคมออนไลน์ทุกรูปแบบ พร้อมขยายผลถึงเครือข่ายของผู้กระทําความผิดตามขั้นตอนของกฎหมายอย่างเด็ดขาด โดย ต้องระวางโทษจําคุกไม่เกิน 5 ปี หรือปรับไม่เกิน 100,000 บาท หรือทั้งจําทั้งปรับ รวมทั้งได้ประสาน กสทช. และผู้ประกอบการทุกเครือข่าย กวดขันการส่งข้อความสั้น sms ปล่อยเงินกู้ / ชวนเล่นพนันด้วย
โฆษกประจําสํานักนายกฯ กล่าวว่า นายกรัฐมนตรีฝากเตือนภัย ปัจจุบัน รูปแบบของมิจฉาชีพในออนไลน์เปลี่ยนแปลงไปมาก ดังนั้น ขอให้ประชาชนต้องระมัดระวัง และตรวจสอบ การใช้จ่าย ผ่านระบบออนไลน์ให้ดี หลีกเลี่ยงการทําธุรกรรมที่ไม่น่าเชื่อถือผ่านทางออนไลน์ หากพบปัญหาโปรดแจ้ง ธนาคารผู้ออกบัตรเพื่อแจ้งตรวจสอบและยืนยันการทําธุรกรรมในทันที สอบถามข้อมูลเพิ่มเติมที่ สายด่วน 1212 เว็บไซต์ https://www.1212occ.com และหากพบเบาะแสการกระทําความผิด สามารถแจ้งไปยัง Call Center สํานักงานตํารวจแห่งชาติ หมายเลขโทรศัพท์ 191 หรือ 1599 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-ก.เกษตรฯ หนุนขับเคลื่อนยุวเกษตรไทยเรียนรู้ฝึกงานในญี่ปุ่นตลอด 40 ปี
วันเสาร์ที่ 6 สิงหาคม 2565
ก.เกษตรฯ หนุนขับเคลื่อนยุวเกษตรไทยเรียนรู้ฝึกงานในญี่ปุ่นตลอด 40 ปี
หวังสร้างผู้นํา smart farmer
ต่อยอดนวัตกรรมและเทคโนโลยีการเกษตรญี่ปุ่นผสานภูมิปัญญาไทย กลับมาพัฒนาการเกษตรของประเทศ
วันที่ 6 ส.ค. 65 ดร. ทองเปลว กองจันทร์ ปลัดกระทรวงเกษตรและสหกรณ์ พร้อมคณะผู้บริหารกระทรวงเกษตรและสหกรณ์ ได้เดินทางไปยังจังหวัดคานางาวะ ประเทศญี่ปุ่น เพื่อตรวจติดตามความเป็นอยู่และพัฒนาการของนายบุญชัย สุวรรณวลัย ซึ่งเป็นหนึ่งในผู้นําเยาวชนเกษตรไทยในญี่ปุ่น รุ่นที่ 39 ที่ได้รับการสนับสนุนจากกระทรวงเกษตรและสหกรณ์ และสภาแลกเปลี่ยนทางการเกษตรประเทศญี่ปุ่น (The Japan Agricultural Exchange Council : JAEC) ในการเดินทางไปฝึกงานเป็นระยะเวลาประมาณ 1 ปี ระหว่างเดือนพฤศจิกายน 2564 - เดือนตุลาคม 2565 กับครอบครัวนายโยชิโนริ ฮายะโต ซึ่งเป็นเกษตรกรชาวญี่ปุ่นที่ประกอบอาชีพ
การทําสวนผักและสวนส้ม ในจังหวัดคะนะกะวะ
ดร. ทองเปลว กล่าวว่า กระทรวงเกษตรและสหกรณ์มีหน้าที่เกี่ยวข้องกับเกษตรกรโดยตรง ไม่ว่าจะเป็นการดูแล สนับสนุน และให้ความช่วยเหลือในมิติต่าง ๆ อาทิ การให้ความรู้ทางวิชาการเกษตร การเสริมสร้างศักยภาพ และการส่งเสริมการพัฒนาทักษะ เพื่อให้เกษตรกรมีความเข้มแข็ง มีรายได้ที่มั่นคง และสามารถพึ่งพาตนเองได้อย่างยั่งยืน โดยเฉพาะอย่างยิ่งการผลักดันให้เกษตรกรรุ่นใหม่หรือยุวเกษตรมีความรักและเห็นถึงคุณค่าของการประกอบอาชีพในภาคเกษตรกรรม โดยการให้โอกาสที่ดีในการเรียนรู้และฝึกฝนการทําการเกษตรจากผู้เชี่ยวชาญ เพื่อเป็น smart farmer ช่วยขับเคลื่อนนโยบายเกษตรอัจฉริยะ ยุวเกษตรจะเป็นกําลังสําคัญของประเทศในการยกระดับความมั่งคงทางอาหาร การปฏิรูประบบการเกษตรและอาหารให้มีความยั่งยืนมากยิ่งขึ้น และการเสริมสร้างศักยภาพในการแข่งขันด้านการค้าสินค้าเกษตรในตลาดโลก ทั้งนี้ การเดินทางไปฝึกงานของยุวเกษตรไทยในประเทศญี่ปุ่นถือเป็นโอกาสที่ดีอย่างมาก เนื่องจากญี่ปุ่นเป็นประเทศที่ให้ความสําคัญต่อการพัฒนาภาคการเกษตรเป็นวาระแห่งชาติ มีหน่วยงานต่าง ๆ ทั้งภาครัฐและเอกชนดําเนินการวิจัยและพัฒนาการทําการเกษตรอย่างต่อเนื่อง
โครงการฝึกงานผู้นําเยาวชนเกษตรไทยในประเทศญี่ปุ่น ซึ่งเป็นโครงการความร่วมมือระหว่างกระทรวงเกษตรและสหกรณ์ กับ JAEC ได้มีการดําเนินการมาแล้วเป็นระยะเวลา 40 ปี ตั้งแต่ปี 2526 มียุวเกษตรผ่านการคัดเลือกเข้าร่วมโครงการและไปฝึกงานในประเทศญี่ปุ่นแล้ว 40 รุ่น จํานวน 663 คน ยุวเกษตรที่เข้าร่วมโครงการจะได้รับโอกาสในการเสริมสร้างองค์ความรู้และเทคนิคต่าง ๆ จากเกษตรกรญี่ปุ่นผู้มีความชํานาญในแต่ละด้าน ครอบคลุมเทคโนโลยีและนวัตกรรมการเกษตร สั่งสมประสบการณ์ในการทําการเกษตรเพื่อนํามาผสมผสานและปรับปรุงการทําการเกษตรในประเทศไทย ซึ่งจะเป็นการส่งเสริมให้เกิดการถ่ายทอดองค์ความรู้และแนวทางการปฏิบัติใหม่ ๆ ที่ถูกต้องให้แก่เกษตรกรรายอื่น ๆ อย่างกว้างขวางในรูปแบบภาคีเครือข่าย ซึ่งจะเป็นประโยชน์ต่อการพัฒนาภาคการเกษตรของประเทศไทยเป็นอย่างมาก
รัฐบาลไทย-ข่าวทำเนียบรัฐบาล-รัฐบาลพร้อมดูแลคนไทยจากยูเครน เร่งจ่ายเงินแก่สมาชิกกองทุนฯ แรงงาน ตปท. กว่า 1 ล้านบาท
วันพฤหัสบดีที่ 3 มีนาคม 2565
รัฐบาลพร้อมดูแลคนไทยจากยูเครน เร่งจ่ายเงินแก่สมาชิกกองทุนฯ แรงงาน ตปท. กว่า 1 ล้านบาท
.....
กระทรวงแรงงาน เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม ติดตามสถานการณ์และเป็นห่วงคนไทยที่ได้รับผลกระทบจากเหตุการณ์ในยูเครน โดยกําชับให้กระทรวงแรงงานดูแลแรงงานไทยให้ดีที่สุด และเมื่อคณะคนไทย 2 ชุดแรกเดินทางถึงประเทศไทยวันนี้ (2 มี.ค. 65) ได้มอบเงินแก่คนไทย 69 คน ที่เป็นสมาชิกกองทุนเพื่อช่วยเหลือคนหางานไปทํางานในต่างประเทศ คนละ 15,000 บาท รวมเป็นเงิน 1,035,000 บาท
.
พร้อมเปิดรับคําร้องและอํานวยความสะดวกในขั้นตอนต่าง ๆ เอกสารหลักฐาน รวมถึงชี้แจงสิทธิประโยชน์จากกองทุนฯ ซึ่งคณะคนไทยทั้งหมดจะเข้ารับการดูแลที่ศูนย์กักตัว (Quarantine Center) ณ สถาบันบําราศนราดูร เพื่อตรวจหาเชื้อโควิด-19 และดําเนินการตามแนวทางของกระทรวงสาธารณสุขต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐมนตรีเกษตรฯ เปิดงานถ่ายทอดเทคโนโลยีเกษตรอัจฉริยะเพื่อยกระดับการผลิตเมล็ดพันธุ์ข้าวของศูนย์ข้าวชุมชน
วันพฤหัสบดีที่ 16 มิถุนายน 2565
รัฐมนตรีเกษตรฯ เปิดงานถ่ายทอดเทคโนโลยีเกษตรอัจฉริยะเพื่อยกระดับการผลิตเมล็ดพันธุ์ข้าวของศูนย์ข้าวชุมชน
รัฐมนตรีเกษตรฯ เปิดงานถ่ายทอดเทคโนโลยีเกษตรอัจฉริยะเพื่อยกระดับการผลิตเมล็ดพันธุ์ข้าวของศูนย์ข้าวชุมชน ภายใต้โครงการเสริมสร้างศักยภาพการผลิตเมล็ดพันธุ์ข้าวของศูนย์ข้าวชุมชน ปีงบประมาณ 2565
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานเปิดงานถ่ายทอดเทคโนโลยีเกษตรอัจฉริยะเพื่อยกระดับการผลิตเมล็ดพันธุ์ข้าวของศูนย์ข้าวชุมชน ภายใต้โครงการเสริมสร้างศักยภาพการผลิตเมล็ดพันธุ์ข้าวของศูนย์ข้าวชุมชนปีงบประมาณ 2565 กิจกรรมหลักเสริมสร้างศักยภาพการผลิตเมล็ดพันธุ์ข้าวของศูนย์ข้าวชุมชน ณ อ.โพนนาแก้ว จ.สกลนคร โดยศูนย์ข้าวชุมชน เป็นองค์กรชาวนาที่กระทรวงเกษตรและสหกรณ์ได้สนับสนุนให้มีการจัดตั้งขึ้นตั้งแต่ ปี 2543 มีบทบาทหน้าที่ในการผลิตและกระจายเมล็ดพันธุ์ข้าวคุณภาพดีในชุมชน เป็นศูนย์เรียนรู้ในการถ่ายทอดเทคโนโลยีการผลิตข้าว รวมทั้งเป็นศูนย์กลางการพัฒนาข้าวของศูนย์ข้าวชุมชน ปัจจุบันได้มีศูนย์ข้าวชุมชนขึ้นทะเบียนกับกรมการข้าว จํานวน 2,478 ศูนย์ จากพื้นที่ 74 จังหวัด (ข้อมูล ณ วันที่ 30 ก.ย. 64) มีการดําเนินงานกิจกรรมในลักษณะการบริหารจัดการแบบชุมชนมีส่วนร่วม “โดยชาวนา เพื่อชาวนา” ภายใต้การกํากับดูแลของกรมการข้าว ซึ่งได้วางระบบร่วมกับผู้แทนของศูนย์ข้าวชุมชน โดยจัดตั้งคณะกรรมการในการบริหารศูนย์ข้าวชุมชนในทุกระดับและมีการสร้างเครือข่ายในรูปแบบของคณะกรรมการ ได้แก่ ระดับศูนย์ จังหวัด เขต และประเทศ จึงกล่าวได้ว่าศูนย์ข้าวชุมชนเป็นองค์กรตัวแทนของชาวนาทั้งประเทศได้อย่างแท้จริง
"การจัดงานในครั้งนี้ เป็นการส่งเสริมให้ศูนย์ข้าวชุมชนและเกษตรกรมีความรู้ ความเข้าใจ และได้รับการถ่ายทอดเทคโนโลยีเกษตรและนวัตกรรมที่เหมาะสม รวมทั้งให้เกษตรกรตระหนักถึงการใช้เทคโนโลยีเพื่อยกระดับการผลิตเมล็ดพันธุ์ข้าว การสร้างโอกาสในการเพิ่มคุณภาพผลผลิตและผลตอบแทนจากการผลิตข้าวได้อย่างมีประสิทธิภาพ นอกจากนี้ การดําเนินดังกล่าว ยังจะเป็นการยกระดับของภาคเกษตรกรรมให้มีความมั่นคงและยั่งยืน โดยมุ่งหวังให้เมล็ดพันธุ์คุณภาพจะต้องถึงมือพี่น้องเกษตรกรได้จริง อย่างไรก็ตาม กระทรวงเกษตรฯ พร้อมจะเข้าไปเป็นพี่เลี้ยงและหาแนวทางแก้ไขปัญหาให้กับพี่น้องเกษตรกรด้วย" ดร.เฉลิมชัย กล่าว
รัฐบาลไทย-ข่าวทำเนียบรัฐบาล-ครม.รับทราบผลการสำรวจความคิดเห็นของประชาชนเกี่ยวกับสถานการณ์ โควิด-19 ด้านการปรับตัวและการเข้าถึงดิจิทัล
วันอังคารที่ 14 กันยายน 2564
ครม.รับทราบผลการสํารวจความคิดเห็นของประชาชนเกี่ยวกับสถานการณ์ โควิด-19 ด้านการปรับตัวและการเข้าถึงดิจิทัล
ครม.รับทราบผลการสํารวจความคิดเห็นของประชาชนเกี่ยวกับสถานการณ์ โควิด-19 ด้านการปรับตัวและการเข้าถึงดิจิทัล
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.)รับทราบผลการสํารวจความคิดเห็นของประชาชนเกี่ยวกับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ด้านการปรับตัวและการเข้าถึงดิจิทัล โดยสํานักงานสถิติแห่งชาติได้สํารวจความคิดเห็นของประชาชนที่มีอายุตั้งแต่ 15 ปีขึ้นไป จํานวน 46,600 คน ระหว่างวันที่ 23 มิถุนายน -6 กรกฎาคม 2564
พบว่า ประชาชนส่วนใหญ่ร้อยละ 81.5 ไม่ได้ทํางานที่บ้าน เพราะอาชีพไม่เหมาะสมกับการทํางานที่บ้าน ส่วนปัญหาที่ประชาชนประสบในการทํางานที่บ้าน เช่น ค่าใช้จ่ายเพิ่มขึ้น สภาพแวดล้อมไม่เอื้ออํานวย และสัญญาณอินเตอร์เน็ตไม่ดี
ส่วนการเรียนออนไลน์พบว่าร้อยละ 42 มีบุตรหลานอยู่ในวัยที่เรียนออนไลน์ ร้อยละ 14.7 มีบุตรหลานอยู่ในวัยเรียนแต่ไม่ได้เรียนออนไลน์ โดยปัญหาที่ประสบจากการเรียนออนไลน์ 5 อันดับแรกได้แก่ ไม่ค่อยเข้าใจในวิชาที่เรียน,ค่าใช้จ่ายเพิ่มขึ้น, ไม่มีสมาธิ, สัญญาณอินเตอร์เน็ตไม่ดี และอุปกรณ์ไม่ทันสมัย
สําหรับแผนการปรับตัวเพื่อรับมือกับโควิด-19 พบว่า 3 อันดับแรกคือ ปรับเปลี่ยนวิธีการดําเนินชีวิต เช่น ใส่หน้ากากอนามัยเมื่อออกจากบ้านทุกครั้งและหลีกเลี่ยงการออกจากบ้านหากไม่จําเป็นร้อยละ 95.4 ,นําเงินออมออกมาใช้จ่ายร้อยละ 32.6 โดยพบในกลุ่มอาชีพค้าขาย ธุรกิจส่วนตัวในสัดส่วนที่สูงกว่ากลุ่มอาชีพอื่น และ กู้ยืมเงินหรือจํานํา ขายทรัพย์สินที่มีอยู่ร้อยละ 22.8 โดยพบในกลุ่มอาชีพรับจ้างทั่วไป ขับรถรับจ้าง กรรมกร ในสัดส่วนที่สูงกว่ากลุ่มอาชีพอื่น
สําหรับเรื่องที่รัฐบาลควรสนับสนุนให้ประชาชนปรับตัวเข้าสู่ดิจิทัลมากที่สุด 5 อันดับ ได้แก่ จัดหาWIFI ฟรีให้ครอบคลุมทุกพื้นที่ร้อยละ 66.7 , จัดหาอินเตอร์เน็ตให้ประชาชนในราคาถูกร้อยละ 60, จัดหาอินเตอร์เน็ตให้นักเรียน นักศึกษาฟรี ร้อยละ 47.6, จัดหาอุปกรณ์ เช่น คอมพิวเตอร์ ให้ประชาชนในราคาถูก ร้อยละ 42.2 และ จัดให้มีสถานที่กลางในการเรียนออนไลน์สําหรับเด็กนักเรียนที่ขาดแคลนร้อยละ 33
ส่วนเรื่องที่ประชาชนต้องการให้รัฐบาลช่วยเหลือในสถานการณ์การแพร่ระบาดของโควิด-19 โดย 3 อันดับแรกได้แก่ ลดภาระค่าสาธารณูปโภคร้อยละ 67.3 , จ่ายเงินชดเชย เยียวยาร้อยละ 60.7 และช่วยเหลือด้านค่าครองชีพร้อยละ 58.7
ขณะที่โครงการช่วยเหลือเยียวยาผู้ที่ได้รับผลกระทบจากการระบาดของโควิด-19 ระลอกใหม่ที่มีประโยชน์มากที่สุดได้แก่ โครงการเราชนะ ร้อยละ 76.2 ,โครงการบัตรสวัสดิการแห่งรัฐร้อยละ 66.7, มาตรการลดค่าน้ํา-ค่าไฟฟ้าร้อยละ 65.4 ,โครงการคนละครึ่งร้อยละ 61.2 และโครงการม.33 เรารักกัน ร้อยละ 43.3